HERÄTYKSEN LÄPIMURTO Hermes Falcao Jr.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
HERÄTYKSEN LÄPIMURTO
Tervetuloa ohjelman pariin!
Kiva olla seurassanne taas.
Tulee olemaan kivaa olla Jumalan läsnäolossa yhdessä.
Puhun elämänne ylle jotain, mikä siunaa teitä suunnattomasti.
Aihe on tappiokierteen katkaiseminen.
Teistä jotkut ovat painineet monien ongelmien kanssa.
Joillakin on hengellisiä, toisilla emotionaalisia ongelmia.
Joillakin on perheongelmia, toisilla taas talousongelmia.
Sitä on monenlaista. Jotkut voivat sairastaa.
Heillä on tauteja ja sairauksia, sairauden henki.
Ihmiset käyvät taisteluja monia asioita vastaan.
Tänään puhun siitä, miten Sanassa on vastaus kaikkiin ongelmiin -
ja miten evankeliumi, hyvä sanoma valtakunnasta, -
voi tuoda ihmiselle voiton kaikilla elämänalueilla.
Kristuksen evankeliumin pitää koskettaman kaikkia elämänalueita.
Tarkoittaako se, ettei meillä ole ikinä ongelmia -
tai että elämästä tulee täydellistä? Ei.
Mutta Jumalan Sanassa on ratkaisu ja viisaus, -
jolla voimme käydä jalon uskon kamppailun -
ja saada voiton joka alueella.
Avataan 1. Tess. 5:23.
Luku 5 jae 23.
Luetaan Raamatusta, sillä tahdon näyttää teille, -
että Jumalan tahto on koskettaa henkeäsi, sieluasi ja ruumistasi.
Kun luemme raamatunkohdan, -
muista, että meidän Jumalamme on yksi -
mutta Raamattu sanoo, että Hän on Isä, Poika ja Pyhä Henki.
Uskomme kolminaisuuteen Raamatun mukaisesti.
Vaikka sanaa "kolminaisuus" ei lue Raamatussa, -
käsitys Jumalasta Isänä, Poikana ja Pyhänä Henkenä on teksteissä läsnä.
Aivan kuin Jumala on yksi mutta samalla kolme, -
ihminenkin on yksi mutta samalla kolme.
Olemme henki, sielu ja ruumis.
Muista, että Jumala loi ihmisen kuvakseen ja kaltaisekseen.
1. Tess. kirjeen luvun 5 jakeessa 23 sanotaan: -
"Mutta itse rauhan Jumala pyhittäköön teidät kokonansa, -
ja säilyköön koko teidän henkenne ja sielunne ja ruumiinne nuhteettomana -
meidän Herramme Jeesuksen Kristuksen tulemukseen.
Hän, joka teitä kutsuu, on uskollinen, ja hän on sen myös tekevä."
Apostoli Paavali sanoo tässä selvästi, -
että ihminen on henki, sielu ja ruumis.
Lisäksi hän tahtoo, -
että Jumalan omat säilyvät nuhteettomana -
hengessä, sielussa ja ruumiissa Jeesuksen tulemukseen -
ja Hän on uskollinen ja Hän on sen tekevä.
Paavali rohkaisee seurakuntaa etsimään pyhitystä -
ja voittoisaa elämää näillä kolmella alueella, -
hengessä, sielussa ja ruumiissa.
Aloitan sanomalla, että monet kokevat elämässään tappion kierteitä -
sukupolvien takaisten asioiden vuoksi.
Ihmiset ovat kohdanneet samanlaisia tilanteita, -
joita myös vanhemmat, isovanhemmat ja muut sukulaiset ovat kohdanneet.
He ovat saaneet hengenperintönä tappion.
Mitä tarkoitan hengenperinnöllä?
Monet elävät saamansa hengenperinnön mukaisesti.
Hengenperintö on joskus hyvä, mutta se voi olla myös paha.
Lähtökohdan mukaisesti ihminen saa joitain hyviä asioita -
ja asioita, jotka pitää korjata, kun on tullut Kristuksen luo.
Kierteellä tarkoitan -
tapahtumia, jotka seuraavat aina samassa järjestyksessä.
Se tarkoittaa, että ihmiset kohtaavat asioita, jotka kulkevat suvussa, -
ja heillä on tappion kierre tietyllä elämänalueella.
Riippuvuuksien ja tautien kierteitä, -
elämälle vahingollisten asenteiden kierteitä.
Saatat tunnistaa niitä omassa perheessäsi.
Ehkä vanhemmillasi oli riippuvuuksia, ja nyt sinä olet riippuvainen.
Kenties isovanhempasi kävivät kamppailuja tietyillä elämänalueilla, -
esimerkiksi suhteiden tai avioeron alueella.
Sama juttu vanhemmillasi, ja nyt kohtaat sitä itsekin.
Se on tappion kierre, joka on tullut saamasi hengenperinnön kautta.
Perintö on jotain materiaalista, jota saamme luonnollisessa maailmassa, -
kun taas hengenperintö tarkoittaa arvoja, joita suvussa on kerrattu.
Hengenperintö siirtyy uskomuksina ja elämän- ja maailmankatsomuksena.
Perintö tarkoittaa materiaa.
Teistä jotkut olette voineet saada haitallisen hengenperinnön.
Olen tavannut ihmisiä, jotka kokevat vanhempien avioeron takia, -
etteivät he voi mennä naimisiin, sillä avioliitto pelottaa heitä.
Olen tavannut ihmisiä, joiden äiti tai isoäiti on ollut masentunut, -
ja se tunne on siirtynyt seuraavalle sukupolvelle ja edelleen eteenpäin.
Ihmisiä sitoo se, mitä he näkivät elettävän esimerkkinä.
Minkä ikinä mallin saitkaan, sen seuraaminen on aina helpompaa -
kuin mallin murtaminen.
Ihmiset ovat näet muutosvastaisia.
On paljon helpompi tehdä sitä, mihin on tottunut, -
kuin sellaista, mikä poikkeaa totutusta.
Sanotaan, että ihminen varttui rikkinäisessä kodissa, -
jossa riippuvuudet olivat osa elämää.
Hän näkee alkoholismin normaalina asiana elämässä, -
sillä hän kasvoi siihen. Esimerkkinä vain.
Mutta jos haluaa olla se, joka katkaisee kierteen, -
se tulee aina olemaan vaikeampaa -
kuin se, että seuraa tuttua mallia.
Näytän jotain, mistä on todella paljon apua. Ensimmäinen -
kierre, joka ihmisessä tulisi katkaista, -
on kadotettuna olemisen hengellinen kierre.
Ensimmäinen voitto, joka tulisi saada, on kääntyä Jeesuksen luo, -
tunnustaa olevansa syntinen, tarvitsevansa parannusta -
ja syntyä uudelleen ottamalla vastaan Jeesuksen.
Jeesus kysyi: "Mitä hyödyttää ihmisen voittaa koko maailma -
ja menettää sielunsa?"
Jeesus siis sanoo, että jos ihminen on rikas ja kuuluisa -
ja hänellä on kaikki, mitä maailma tarjoaa, -
kaikki maailman raha ja menestys, -
kaikki, mitä ihmiset himoitsevat, -
jopa mahtava perhe, -
mutta jos kuolee ilman pelastusta, -
hänellä ei ole mitään. Raamattu kertoo esimerkin -
Lasaruksesta, kerjäläisestä, ja rikkaasta.
Toisella oli kaikki, mitä elämällä oli tarjottavana, -
mutta ei pelastusta.
Toisella oli kärsimystä, syvää köyhyyttä ja jopa sairautta, -
mutta hänellä oli pelastus ja kuoltuaan hän meni Aabrahamin helmaan.
Ja se miljonääri tai miljardööri kuoli ja löysi itsensä helvetistä.
Kristus ei kuitenkaan puhu köyhyyden puolesta.
Se ei ole kertomuksen sanoma.
Sitä ei edes pidetä vertauksena.
Jeesuksen puhe ei tarkoita sitä, -
että pelastuakseen pitää olla köyhä kuin kerjäläinen.
Kristus itse asiassa sanoo, että suurin lahja, jonka voi saada, -
on pelastus.
Sanon niin, koska Raamattu on täynnä ihmisiä, jotka ovat rikkaita, -
ja he palvelivat Jumalaa. Aabraham oli monimiljonääri.
Iisak, Jaakob olivat siunattuja. Daavid, Salomo -
ja monet muut Raamatussa. Uudessa testamentissakin oli mies, -
joka seurasi Jeesusta ja antoi Hänelle hautansa.
Hänen nimensä oli Joosef Arimatialainen. Hän oli rikas.
Raamattu sanoo selvästi, että hän oli Kristuksen seuraaja.
Raamattu sanoo myös, että Jeesusta seurasi muutamia rikkaita naisia, -
jotka tukivat Jeesuksen työtä. Lue Luuk. 8.
Kristus ei siis sanonut, että pitää olla köyhä.
Hän selittää, että suurin saavutus ja aarre, -
jonka elämässä voi saada, eivät ole maalliset rikkaudet -
vaan hengellinen pelastus ja ikuinen elämä.
Jeesus siis kertoo meille, että jos haluaa menestyä elämässään, -
todellinen menestys alkaa sielun pelastumisella, -
kun antaa elämänsä Jeesukselle ja ottaa Hänet Herraksi ja Vapahtajaksi.
Saatat katsoa tätä ja etsiä vastauksia elämääsi.
Voi olla, ettet ole uskossa tai ettei sinulla ole pelastusvarmuutta.
Ohjelman lopussa rukoilen kanssasi, -
sillä ei ole voittoa, ellei ensin tule Jeesuksen luo.
Puhumme hengestä, sielusta ja mielestä.
Ihmisen ykköstarve on se, että hän tarvitsee Vapahtajaa.
Ihmisen ykköstarve ei ole perhe, raha, -
terveys vaan ikuinen pelastus.
Siitä lisää hetken kuluttua. Käydään mainostauolla.
Katso ohjelma loppuun asti, kun käsittelemme tätä tärkeää aihetta.
Haluatko olla Jumalan käytössä? Jos haluat, minulla on hyviä uutisia.
Meillä on verkkokurssi, jolla on jo monia oppilaita ympäri maailmaa.
Aiheita ovat mm. identiteetti Kristuksessa, -
paraneminen ja ihmeet tänään, Pyhän Hengen lahjat, rukous, -
läheisyys Jumalan kanssa, Jeesuksen veri ja yliluonnollisuus Raamatussa.
Ihmiset ovat vahvistuneet ja rakentaneet perustan Sanan varaan.
Näin he voivat olla Jumalan tehokäytössä tavoittaen sieluja, -
parantaen sairaita ja evankelioiden. Katsotaan palautteita.
Profetia alkoi virrata, sanantietämys lisääntyi ja sain varmuutta.
Rukouselämäni ja palveleminen ovat nousseet uudelle tasolle.
Suosittelen totuutta kaipaaville. - Elämäni muuttui.
Mene kotisivuillemme ja etsi sieltä Online School.
Valitse moduulit, joita haluat opiskella omassa tahdissasi.
Saat pysyvän katseluoikeuden.
Se on suunnaton siunaus. Ilmoittaudu heti.
Ylistys Jumalalle. Toivon, että ilmoittaudut.
Valitse verkkosivuillamme "School Bundle".
Pääset kursseille kampanjahintaan 50 prosentin alennuksella.
Tule mukaan.
Olemme varmoja, että Jumalan Sanan opetus antaa ilmestystä, -
ja ilmestys antaa voimaa, jolla vaeltaa -
noudattaen Sanan periaatteita elämässä.
Se muuttaa täysin sen, miten näet elämän -
ja toimit maailmassa. Nähdään siellä.
Puhumme tappion kierteen katkaisemisesta.
Kierteet ovat kertautuvien tapahtumien sarjoja.
Monien elämät toistavat suvussa kulkeneita tappioita.
He ovat eläneet jatkuvan painostuksen kierteessä.
Anna, kun kerron jotain. Jos esivanhempiesi kertomus on nurja, -
sen ei tarvitse kertautua elämässäsi.
Jeesuksessa kaikki kiroukset ovat rauenneet.
Kun tulet Kristuksen luo, Kristus lunasti meidät lain kirouksen alta.
Sinulla on laillinen oikeus voittoon. Ja kuten ennen taukoa sanoin, -
kaikkein tärkein näkökohta on ihmisen hengellinen elämä.
Jos olet antanut elämäsi Jeesukselle, -
olet jo ottanut ensimmäisen askeleen kierteen katkaisemisessa.
Ehkä et ole ikinä antanut elämääsi Jeesukselle.
En puhu uskonnosta tai seurakuntaan kuulumisesta.
Toki seurakuntaan kuuluminen on tärkeää -
ja tarpeellista uskovan elämälle ja kasvulle.
Mutta en nyt viittaa siihen. Viittaan Jumala-suhteeseesi.
Jos katsot tätä ja sanot: "Pidän sanomasta, jonka annat."
"On kiva kuulla Jeesuksesta. Seurakunnassa tulee hyvä olo."
"Mutta en ole varma, olenko saanut syntini anteeksi, -
onko nimeni kirjoitettu Karitsan Elämän kirjaan -
ja pääsenkö taivaaseen."
Nyt on aika katkaista tappion kierre antamalla elämä Jeesukselle.
Hän kuoli ristillä sinun ja minun syntien edestä.
Hän vuodatti verensä puolestamme.
Hänet ristiinnaulittiin syntiemme takia.
Raamattu sanoo, että Hän nousi kolmantena päivänä, -
voitti kuoleman, synnin ja haudan, nousi voittajana ja meni taivaaseen.
Kaikki, jotka ottavat vastaan tämän sanoman ja kääntyvät synneistään -
ja kääntyvät Herran puoleen, -
saavat pelastuksen. Kutsunkin sinut tänään -
aloittamaan tappiokierteen katkaisemisen prosessin -
antamalla elämäsi Jeesukselle.
Raamattu sanoo, että synnin palkka on kuolema -
mutta Jumalan lahja on ikuinen elämä Kristuksessa.
Raamattu sanoo myös, että kaikki ovat syntiä tehneet -
ja ovat Jumalan kirkkautta vailla.
Me kaikki siis olemme tehneet asioita, jotka eivät ole Jumalan mieleen -
ja ovat vastoin Jumalan lakia.
Mutta Jeesuksen ja Hänen uhrinsa kautta voimme lähestyä Isää -
ja saada anteeksi, jos uskomme Jeesuksen ristintyöhön.
Jos se olet sinä, tahdon puhua erityisesti sinulle -
ja rukoilla kanssasi nyt, sillä sitten jatkamme sanomaa -
ja päätämme sen ensi jaksossa.
Tahdon korostaa, että ihminen tarvitsee Jeesusta.
Ihan sama, mistä maasta olet ja mikä on taustasi.
Ihan sama, mikä on ihonvärisi, kansallisuutesi tai äidinkielesi, -
sinä tarvitset Jeesusta.
Jeesus sanoi: "Minä olen tie, totuus ja elämä; -
ei kukaan tule Isän tykö muuten kuin minun kauttani."
Ainoa tie Isä Jumalan luo on siis Hänen poikansa Jeesus Kristus.
Hän on silta, jota tarvittiin. Hänen ristinsä kautta voimme tulla -
pelastukseen Jeesuksen kautta. Hän maksoi hinnan, -
joka meidän olisi pitänyt maksaa.
Hän maksoi velan, joka ihmisille oli langennut lain rikkomisesta.
Jeesusta rangaistiin meidän puolestamme.
Jos otit vastaan sanoman tänään, -
voit tulla Jeesuksen luo sydämellä, joka tunnustaa -
syntisyytesi. Voit tulla Hänen luokseen -
ja sanoa: "Herra, tarvitsen Sinua. Anna anteeksi. Puhdista."
"Anna ikuinen elämä."
Katsojissa on sellaisia, joiden pitää tehdä päätös.
Sinun pitää tulla Jumalan eteen ja tunnustaa syntisi -
ja ymmärtää, ettet ole täydellinen. Olet tunaroinut, tehnyt väärin -
ja rikkonut Jumalan lakia.
Mutta Jeesus maksoi hinnan, jotta saat anteeksi. Ja sinä voit -
tunnustaa, tehdä parannusta eli kääntyä siitä pois -
ja kääntyä Jeesuksen puoleen, sanoa: "Jeesus, pelasta -
ja anna suhde Isään. Käännyn puoleesi tänään."
"Anna anteeksi ja puhdista."
Hän tekee niin. Hän tulee ja muuttaa elämäsi.
Aamen. Tahdon rukoilla kaikkien katsojien puolesta, -
jotka eivät ole varmoja, ovatko he pelastuneita tai uudestisyntyneitä.
En kysy, käytkö seurakunnassa. Kysyn, oletko uudestisyntynyt -
ja onko sinulla suhdetta Jeesukseen. Minulla on hyvä uutinen.
Voit päästä Jumalan yhteyteen.
Se tarkoittaa, että sinusta tulee Jumalan lapsi.
Kaikki, jotka ottivat Hänet vastaan, saivat voiman tulla Jumalan lapsiksi, -
sanoo Raamattu. Rukoilen kanssasi Pyydetään Jeesusta elämääsi.
Se on ensimmäinen askel, miten voitetaan voittamalla synti.
Synti voitetaan ottamalla ensin vastaan Jeesus.
Rukoillaan yhdessä. Jos se olet sinä, rukoile ja kerro meille, -
että rukoilit kanssani. Olen tosi iloinen, -
jos lähetät meille sähköpostia tai kerrot somessa.
Olen iloinen, jos kuulen, että rukoilit kanssani tänään.
Laita kätesi sydämesi päälle ja sano: "Herra Jeesus, -
minä tunnustan, että olen syntinen -
ja tarvitsen Vapahtajaa.
Kiitos, että kuolit ristillä syntieni tähden ja vuodatit veresi.
Kiitos, että nousit kolmantena päivänä.
Tunnustan, että tarvitsen Sinua.
Tule sydämeeni. Anna anteeksi syntini.
Puhdista minut, kirjoita nimeni Elämän kirjaan -
ja anna minulle ikuinen elämä.
Tänään käännyn Jumalan puoleen ja pyydän Sinua asumaan sydämeeni.
Tee minusta uusi luomus. Tee minusta Jumalan lapsi.
Jeesuksen nimessä, aamen."
Raamattu sanoo, että jos olet antanut elämäsi Hänelle, -
olet saanut oikeuden tulla Jumalan lapseksi.
Onnittelen, jos rukoilit tämän ensimmäistä kertaa -
tai tulit takaisin Jeesuksen luo. Olit loitontunut, mutta palasit.
Sama pätee sinuun. Kerro siitä meille.
Rukoilemme puolestasi, että Jumala koskettaa.
Tämä on ensimmäinen askel, joka kaikkien tarvitsee ottaa.
Kaikkien tarvitsee ottaa vastaan Jeesus ja tunnustaa Hänet.
Raamattu sanoo, että ne, jotka uskovat sydämessään, -
että Jeesus on Herra ja Jumala on nostanut Hänet kuolleista, pelastuvat.
Ne, jotka tunnustavat suullaan, että Jeesus on Herra, pelastuvat.
Vaella vain Herran kanssa ja mene paikalliseen seurakuntaan.
Siellä voit kasvaa hengellisesti. Se on ensimmäinen askel.
Voin puhua hieman jo muistakin alueista, -
mutta halusin tehdä ensimmäisen askeleen selväksi.
Monet haluavat voittoisaa elämää.
Se on hyvä juttu.
On hyvä, jos haluaa -
katkaista joitain asioita elämässä.
Mutta ellei ole Jeesusta tai ei ole varma pelastuksesta, -
kaikki tämä katoaa eräänä päivänä, -
mutta Jumala-suhde on ikuinen.
Halusin varmistaa, että se on sinulla mielessä.
Jeesuskin teki sen selväksi täällä maan päällä ollessaan.
Hän puhui helvetistä enemmän kuin taivaasta.
Hän halusi ihmisten tietävän tasan tarkkaan, mitä on pelissä.
Pelissä on pelastuksesi. Halusin varmistaa, että se hoidetaan pois alta.
Jos se olit sinä, mahtavaa.
Haluan lukea raamatunpaikan Jes. 61:stä, -
jakeesta 1. Käsittelen sitä enemmän ensi jaksossa, -
sillä puhumme sielusta ja ruumiista.
Luen kohdan. Rukoilen myös niiden puolesta, jotka kamppailevat.
Lausun yllenne uskon rukouksen, joka koskettaa tarpeitasi ja perhettäsi.
Jes. 61:1: "Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ja kahlituille kirvoitusta, -
julistamaan Herran otollista vuotta ja meidän Jumalamme kostonpäivää, -
lohduttamaan kaikkia murheellisia, -
panemaan Siionin murheellisten päähän ― antamaan heille ―
juhlapäähineen tuhkan sijaan, iloöljyä murheen sijaan, -
ylistyksen vaipan masentuneen hengen sijaan; -
ja heidän nimensä on oleva "vanhurskauden tammet", -
"Herran istutus", hänen kirkkautensa ilmoitukseksi.
Ja he rakentavat jälleen ikivanhat rauniot, kohottavat ennalleen -
esi-isien autiot paikat; ja he uudistavat rauniokaupungit, -
jotka ovat olleet autiot polvesta polveen."
Tässä on kuva Jeesuksen maanpäällisestä työstä.
Hän luki tämän kohdan Luuk. 4:18:ssa.
Hän sanoi, että Hänet on voideltu julistamaan ilosanomaa.
Ilosanoma koskettaa kaikkia elämänalueita.
Puhutaan siitä ensi kerralla. Nyt rukoillaan.
Isä, Jeesuksen nimessä siunaa kaikkia katsojia.
Anna heille Jumalan suosio.
Kosketa heitä. Jos he ovat sairaita, paranna.
Jos he ovat hajalla, eheytä heidän sydämensä.
Kosketa heidän mieltään. Anna heille toivoa, väkevyyttä ja voimaa -
voittaa elämän haasteita. Kiitos Jeesuksen nimessä, -
että läsnäolosi siunaa kaikkia katsojia siellä kotona.
Isä, rukoilen, että he ovat voittoisia kaikilla alueilla Jeesuksen nimessä.
Aamen. Muista katsoa seuraava jakso.
Jatkamme aiheesta tappiokierteen katkaiseminen, -
miten Jumala voi tehdä sinusta voittoisan kaikilla elämänalueilla.
Jeesuksessa meillä on voitto. Siunausta! Nähdään.
Ohjelmamme on näkynyt TV7-kanavalla jo yhdeksän vuotta.
Yhdeksän vuotta säännöllisesti.
Kiitos siitä kuuluu työmme kumppaneille ja ystäville.
Tavoitamme monia ihmisiä Kristukselle.
Ihmisiä paranee ja vapautuu.
Rohkaisen tykkäämään ohjelmasta ja tukemaan ohjelmaa, -
jotta se voi näkyä jatkossakin.
Ruudussa on nyt tilitiedot, puhelinnumerot ja muut ohjeet, -
miten voit kylvää, jotta ohjelma näkyy TV7:llä jatkossakin.
Haluamme jatkossakin tavoittaa, siunata, rohkaista ja vapauttaa -
ja olla siunaukseksi kaikille katsojille.
Lähde mukaan työhön ja lahjoita Jeesuksen nimessä.
HERÄTYKSEN LÄPIMURTO Hermes Falcao Jr.:n kanssa.
VIEMÄSSÄ EVANKELIUMIA KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz